**成語動畫廊【亡羊補牢】**

《第一場》

時：白天

景：主景

人：YY，博士(博)

△主景。

△YY在景內，無心機反應。

△博士入。

博：做咩冇厘心機呀？

YY：博士呀！我今次算術測驗又唔合格呀！

博：你唔使灰心嘅！你知唔知喺戰國策有句成語叫亡羊補

牢呀？响戰國時代，楚王寵信小人，唔理國政，後來

秦國攻打楚國，侵佔咗楚國大片土地，楚王於是派人

去揾莊辛……

△CUT，接下場。

《第二場 》

時：白天

景：皇宮內

人：楚王（王），莊辛（莊）

△接上場。

△見楚王來行去，十分憂愁。

VO：大王！莊大夫嚟咗喇！

△莊辛入。

莊：參見大王！

王：莊大夫，我以並無聽你嘅勸告！唉！而家國家搞成

咁，你話我應該點做好？

莊：啟稟大王！你唔使擔心嘅，等我而家講個古仔你聽吓

喇！……

△去故事。

△CUT。

《第三場 》

時：白天

景：郊外小屋

人：羊（羊），牧羊人（牧），婦人（婦）

△接上場。

△郊外小屋，有羊圈，圈內有羊。

△一婦人在晾衫，牧羊人在劈柴。

莊VO：從前有一個牧羊人，佢養咗一大群羊喎……

△見羊用角撞圍欄。

羊：我撞！……我撞！……我…撞！

△羊撞破欄逃走。

牧：呀！咪走呀！

△羊走入樹林，牧羊人追。

△羊在樹林穿插，牧人捉不到羊。

牧：豈有此理話！我一定要捉到你為止嘅！

△牧羊人繼續追羊。

△見其他羊想從破口逃走，被婦人擋著。

婦：哎吔！哎吔！老公呀！你唔好再追嗰隻羊喇！快啲番

嚟幫我手喇！而家啲羊想走呀！

△牧人回頭看見，馬上跑回來幫手。

△見婦人左手一隻羊，右手一隻羊，用口咬著一隻羊。

△牧及時抱起兩隻羊。

△二人把羊一隻一隻拋入羊欄。

△婦人坐下喘氣，牧人用斧頭修好羊欄。

△羊欄修好。

牧：好在補救得及時咋！（喘氣）而家唔見咗一隻羊就冇

咩所謂呀，如果成群羊唔見晒，咁就損失慘重喇！

△CUT。

《第四場》

時：白天

景：主景

人：YY，博士(博)

△見博士說話。

博：後來楚王就決心改過，發奮圖強！結果楚國就漸漸富強起嚟喇！後人就用亡羊補牢嚟形容喺事情發生錯誤之後，如果能夠立即挽救，咁都唔會太遲嘅！

YY：咁我明喇！我一定要亡羊補牢勤力讀書，下一次一定會有好成績嘅！

△CUT。